CELEX: C2007/199/02
Language: el
Date: 2007-08-25 00:00:00
Title: Υπόθεση C-466/03: Απόφαση του Δικαστηρίου (πρώτο τμήμα) της 28ης Ιουνίου 2007 [αίτηση του Landgericht Baden-Baden (Γερμανία) για την έκδοση προδικαστικής αποφάσεως] — Albert Reiss Beteiligungsgesellschaft mbH κατά Land Baden-Württemberg (Οδηγία 69/335/ΕΟΚ — Έμμεσοι φόροι επιβαλλόμενοι επί των συγκεντρώσεων κεφαλαίων — Εθνική νομοθεσία προβλέπουσα την είσπραξη συμβολαιογραφικής αμοιβής για την κατάρτιση της συμβολαιογραφικής πράξεως μεταβιβάσεως εταιρικών μεριδίων εταιρίας περιορισμένης ευθύνης — Απόφαση περί επιβολής φόρου — Χαρακτηρισμός ως φορολογικής επιβάρυνσης προσομοιάζουσας με τον φόρο εισφοράς — Προαπαιτούμενη διατύπωση — Φόροι επί της μεταβιβάσεως κινητών αξιών — Φόροι ανταποδοτικού χαρακτήρα)

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/2
            
         Απόφαση του Δικαστηρίου (πρώτο τμήμα) της 28ης Ιουνίου 2007 [αίτηση του Landgericht Baden-Baden (Γερμανία) για την έκδοση προδικαστικής αποφάσεως] — Albert Reiss Beteiligungsgesellschaft mbH κατά Land Baden-Württemberg
   (Υπόθεση C-466/03) (1)
   
   (Οδηγία 69/335/ΕΟΚ - Έμμεσοι φόροι επιβαλλόμενοι επί των συγκεντρώσεων κεφαλαίων - Εθνική νομοθεσία προβλέπουσα την είσπραξη συμβολαιογραφικής αμοιβής για την κατάρτιση της συμβολαιογραφικής πράξεως μεταβιβάσεως εταιρικών μεριδίων εταιρίας περιορισμένης ευθύνης - Απόφαση περί επιβολής φόρου - Χαρακτηρισμός ως «φορολογικής επιβάρυνσης προσομοιάζουσας με τον φόρο εισφοράς» - Προαπαιτούμενη διατύπωση - Φόροι επί της μεταβιβάσεως κινητών αξιών - Φόροι ανταποδοτικού χαρακτήρα)
   (2007/C 199/02)
   Γλώσσα διαδικασίας: η γερμανική
   Αιτούν δικαστήριο
   Landgericht Baden-Baden
   Διάδικοι στην υπόθεση της κύριας δίκης
   Albert Reiss Beteiligungsgesellschaft mbH
   κατά
   Land Baden-Württemberg
   Αντικείμενο της υποθέσεως
   Αίτηση εκδόσεως προδικαστικής αποφάσεως — Landgericht Baden-Baden — Ερμηνεία του άρθρου 10, στοιχείο γ', της οδηγίας 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων (EE ειδ. έκδ. 09/001, σ. 20), όπως τροποποιήθηκε με την οδηγία 85/303/ΕΟΚ του Συμβουλίου, της 10ης Ιουνίου 1985 (ΕΕ L 156, σ. 23) — Αύξηση του κεφαλαίου εταιρίας περιορισμένης ευθύνης διά της εισφοράς εταιρικών μεριδίων άλλης εταιρίας — Τέλη για την κατάρτιση της συμβολαιογραφικής πράξεως, διά της οποίας διαπιστώνεται η μεταβίβαση των εταιρικών μεριδίων
   Διατακτικό της αποφάσεως
   Το άρθρο 10, στοιχείο γ', της οδηγίας 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων, όπως τροποποιήθηκε με την οδηγία 85/303/ΕΟΚ του Συμβουλίου, της 10ης Ιουνίου 1985, απαγορεύει την είσπραξη συμβολαιογραφικής αμοιβής για την κατάρτιση συμβολαιογραφικής πράξεως μεταβιβάσεως εταιρικών μεριδίων μιας εταιρίας, η οποία πραγματοποιείται ως εισφορά στο πλαίσιο της αύξησης του εταιρικού κεφαλαίου κεφαλαιουχικής εταιρίας, τούτο δε εντός συστήματος το οποίο χαρακτηρίζεται από το γεγονός ότι οι συμβολαιογράφοι είναι δημόσιοι υπάλληλοι και ότι οι αμοιβές καταβάλλονται, τουλάχιστον εν μέρει, στο Δημόσιο για την αντιμετώπιση δημοσίων δαπανών.
   
      (1)  ΕΕ C 21 της 24.1.2004.